als_Latn dik_Latn ron_Latn
Liderja e Frontit Nacional, Marine Le Pen këmbëngul se rivendosja e dënimit me vdekje ne France është e nevojshme. Një jave pasi propozoi mbajtjen e një referendumi për zbatimin e dënimit kapital, kryetarja e Partisë Ekstremiste gjate një konference për shtyp sqaroi se si avokate mendon se dënimi me vdekje është një mjet i nevojshëm ne arsenalin juridik te një vendi. Dhe për t’i bere balle kërcënimit terrorist, sipas saj nevojitet edhe një brigade speciale antiterrorizëm e xhandarmerisë dhe mjetet e nevojshme për forcat e rendit. Le Pen u shpreh edhe për një tjetër çështje, te përfolur ditët e fundit, për marrëveshjen e Shengenit. Ajo kërkoi pezullimin e menjëhershëm te lëvizjes se lire te njerëzve ne Bashkimin Europian, pasi e cilësoi Shengenin parajse per xhihadistet. “Te besosh se nuk ekziston lidhje mes emigracionet dhe islamizmit radikal është shume e rrezikshme”, është shprehur Le Pen, për te cilën emigracioni i paligjshëm është nje problem i veçante. Rreziqet sipas liderës se Frontit Nacional shtohen edhe nga emigracioni i ligjshëm. Sa me shume te huaj te hyjnë ne territorin francez, aq me i madh është rreziku te shtohen individët qe synojnë te indoktrinojnë njerëzit.
als_Latn